stanford-oval/wikipedia huggingface dataset:
אלכסנדרה רוטאן

| --- | --- |

רוטאן באירוויזיון 2019
 לידה:  29 ביוני 1996 (בת 28) רהולט, איידסוול, נורווגיה 
 שם לידה:  אלכסנדרה רוטאן
 מוקד פעילות:  נורווגיה 
 תקופת הפעילות:  מ-2010
 עיסוק:  זמרת, כותבת שירים
 סוגה:  דאנס-פופ, R&B, האוס
 כלי נגינה:  שירה, גיטרה
 שיתופי פעולה בולטים:  קיינו  סטלה מוואנגי  כריס באקו  אלן ווקר
 keiino.com
 פרופיל ב-IMDb
 
אלכסנדרה רוטאן (בנורווגית: Alexandra Rotan, נולדה ב-29 ביוני 1996) היא זמרת נורווגית. ידועה בשל היותה חברה בלהקת קיינו הנורווגית.
קריירה

רוטאן החלה את הקריירה שלה כזמרת כאשר הייתה ילדה, היא עלתה ל"גמר הגדול" במלודי גרנד פרי ג'וניור 2010 (תחרות לייצוג נורווגיה באירוויזיון הילדים 2010) עם השיר "Det vi vil" (מה שאנחנו רוצים).
ב-2016 השתתפה בתוכנית "Idol" של רשת TV 2 הנורווגית, אך הודחה בחצי הגמר.
ב-2017 הצטרפה לדי ג'יי אלן ווקר לסיבוב הופעות כזמרת ליווי.
ב-2018 השתתפה במלודי גרנד פרי 2018 (תחרות לייצוג נורווגיה באירוויזיון 2018), ביחד עם סטלה מוואנגי (אשר ייצגה את נורווגיה באירוויזיון 2011) עם "You Got Me", השיר עלה לסופר גמר אך סיים במקום הרביעי. ב-2019, היא חברה ללהקת קיינו הנורווגית באותה תחרות עם השיר "Spirit in the Sky". השיר זכה במקום הראשון ונבחר לייצג את נורווגיה באירוויזיון 2019. לבסוף הגיע השיר למקום השישי בגמר האירוויזיון.
דיסקוגרפיה > שירים > כזמרת

| שיר | שנה | אלבום |
| --- | --- | --- |
| "Det vi vil" | 2010 | ללא אלבום |
| "Need You" (בשיתוף פעולה עם להקת אלפאבת) | 2016 | ללא אלבום |
| "Fargene i meg" (בשיתוף פעולה עם כריס באקו) | 2016 | ללא אלבום |
| "Crzy" (בשיתוף פעולה עם מאריוס) | 2017 | ללא אלבום |
| "Hawaii" (עם כריס באקו ווילט) | 2017 | ללא אלבום |
| "You Got Me" (עם סטלה מוואנגי) | 2018 | ללא אלבום |
| "F.I.L" (בשיתוף פעולה עם סטלה מוואנגי) | 2018 | ללא אלבום |
| "Crazy 'Bout U" | 2018 | ללא אלבום |
| "Into You" (בשיתוף פעולה עם להקת Hours) | 2019 | ללא אלבום |
דיסקוגרפיה > שירים > כחלק מקיינו

| סינגל | שנה | אלבום | הערה |
| --- | --- | --- | --- |
| "Spirit In The Sky" | 2019 | ללא אלבום | השיר הנורווגי לאירוויזיון |
| "Shallow" | 2019 | ללא אלבום | קאבר לשיר של ליידי גאגא ובראדלי קופר |
| "Praying" | 2019 | ללא אלבום |  |
| "Vill Ha Dig" | 2019 | ללא אלבום | קאבר שני לשיר של Freestyle |
| "Dancing in the Smoke" | 2019 | ללא אלבום |  |
הערות שוליים

↑  Eurovision Song Contest (2019-04-04), KEiiNO - Spirit In The Sky - Norway 🇳🇴 - Official Music Video - Eurovision 2019, נבדק ב-2019-05-21
↑  eurovisiontj, KEiiNO to release 'Praying' on June 21, ESCXTRA.com, ‏2019-06-16 (באנגלית) (ארכיון)
| --- | --- |
בקרת זהויות :  GND: 1227030029  VIAF: 262149066626765602452   WorldCat (עם VIAF): 262149066626765602452
אנדריי מלאכוב

| --- | --- |

 לידה:  11 בינואר 1972 (בן 52) אפטיטי, רוסיה 
 שם לידה:  Андрей Николаевич Малахов 
 מדינה:  רוסיה רוסיה
 השכלה:  אוניברסיטת מישיגן  האוניברסיטה הרוסית הלאומית למדעי הרוח  הפקולטה לעיתונות של אוניברסיטת מוסקבה  אוניברסיטת המדינה של מישיגן 
 תקופת הפעילות:  מ-1992 
 מעסיק:  האוניברסיטה הרוסית הלאומית למדעי הרוח 
 פרסים והוקרה:  פרס TEFI (2005, 2018)  מדליה על הישגים למען המולדת דרגה שנייה  עיטור הידידות (רוסיה)  מדליית זהב על שם לב ניקולייב  פרס הממשלה של הפדרציה הרוסית בתחום תקשורת המונים 
 קישורים חיצוניים
 טוויטר:  a_malahov
 טלגרם:  and_malakhov
 malahov.ru
 
אנדריי ניקולאייביץ' מלאכוב (ברוסית: Андре́й Никола́евич Мала́хов; נולד ב-11 בינואר 1972) הוא מנחה טלוויזיה רוסי.
ביוגרפיה

מלחוב נולד במורמנסק. ב-1995 הוא סיים את לימודיו בפקולטה לעיתונאות של אוניברסיטת מוסקבה, ולאחר מכן למד שנה וחצי באוניברסיטת מישיגן.
הוא החל לעבוד במערכת העיתון "Moskovskiye Novosti" ולהגיש תוכנית ברדיו. בין השנים 1996–2001 הנחה תוכנית בוקר בערוץ הראשון הרוסי, ובין השנים 2001–2017 הגיש את תוכנית האירוח "תנו להם לדבר".
ב-2006 זכה בפרס מטעם נשיאות רוסיה.
ב-2007 שיחק בגרסה הרוסית של הסדרה "נשואים פלוס", ובאותה שנה שיחק בסרט "Kilometer Zero" לצד סבטלנה חודצ'נקובה. הוא הנחה את שני חצאי הגמר של אירוויזיון 2009. הוא הנחה גם ב-2005 וב-2009 את תחרות קדם האירוויזיון הרוסית.
אלכסנדרה קוסטניוק

| --- | --- |

 לידה:  23 באפריל 1984 (בת 40) פרם, ברה"מ 
 הישג בולט:  אלופת העולם לנשים 2008–2010
 הדרגה הגבוהה ביותר:  רב-אמן משנת 2004
 מד כושר מרבי:  2561 (ינואר 2018)
 מד כושר נוכחי:  2480 ‏(אוקטובר 2024)
 השכלה:  האוניברסיטה הממלכתית הרוסית לתיירות, נוער ספורט וחינוך גופני 
 מדינה:  רוסיה, שווייץ
 פרסים והוקרה:  מדליה על הישגים למען המולדת דרגה ראשונה  מדליה על הישגים למען המולדת 
 
אלכסנדרה קונסטנטינובנה קוסטניוק (ברוסית: Александра Константиновна Костенюк, נולדה ב-23 באפריל 1984 בפרם היא רוסיה) שחמטאית רוסיה בדרגת רב-אמן, אלופת העולם בשחמט לנשים בין השנים 2008 ו-2010.
נכון למרץ 2020, קוסטניוק מדורגת במקום הרביעי בין הנשים הרוסיות ובמקום ה-17 בדירוג הנשים בעולם, לפי מד כושר.
ביוגרפיה

נולדה בעיר פרם והחלה לשחק שחמט בגיל חמש. בשנת 2001, בגיל 17 היא השתתפה בגמר אליפות העולם לנשים, אך הפסידה לג'ו צ'ן מסין. בשנת 2004 היא זכתה באליפות אירופה.
בשנת 2004 היא קבלה תואר רב אמן.
היא מנחה בפודקאסט Alexandra Kosteniuk's Photo Albums, www.kosteniuk.com (ארכיון) פופולרי "Chess is Cool".
תחרויות לדוגמה בה השתתפה

אליפות האמנים של קטר בשחמט 2015
אלכסנדרה קוסטניוק באולימפיאדת השחמט

בין השנים 1998 ל-2018 השתתפה אלכסנדרה קוסטניוק ב-10 אולימפיאדות שחמט:
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| שנה | לוח | קבוצה | מד כושר | נקודות | תוצאות |  % | מקום |
|  1998 | 2 | רוסיה-3 | 2270 | 10 מ-13 | 9+ 2= 2- | 76.9 | 9 קבוצתי, 2 אישי |
|  2002 | 3 | רוסיה | 2455 | 7 מ-11 | 4+ 6= 1- | 63.6 | 2 קבוצתי, 9 אישי |
|  2004 | 1 | רוסיה | 2508 | 7 מ-11 | 5+ 4= 2- | 63.6 | 3 קבוצתי, 19 אישי |
|  2006 | 1 | רוסיה | 2540 | 6 מ-10 | 4+ 4= 2- | 60.0 | 2 קבוצתי, 29 אישי |
|  2008 | 1 | רוסיה | 2525 | 4 מ-8 | 2+ 4= 2- | 50.0 | 4 קבוצתי, 18 אישי |
|  2010 | 3 | רוסיה | 2524 | 6.5 מ-10 | 5+ 3= 2- | 65.0 | 1 קבוצתי, 6 אישי |
|  2012 | 4 | רוסיה | 2489 | 7 מ-9 | 6+ 2= 1- | 77.8 | 1 קבוצתי, 3 אישי |
|  2014 | 3 | רוסיה | 2489 | 7.5 מ-9 | 6+ 3= 0- | 83.3 | 1 קבוצתי, 1 אישי |
|  2016 | 1 | רוסיה | 2523 | 6 מ-10 | 4+ 4= 2- | 60.0 | 4 קבוצתי |
|  2018 | 1 | רוסיה | 2383 | 7 מ-10 | 5+ 4= 1- | 70.0 | 4 קבוצתי |
הערות שוליים

↑  Kosteniuk, Alexandra - Women's Chess Olympiads, באתר אולימפבייס (באנגלית)
| --- | --- |
בקרת זהויות :  GND: 1257113909  ISNI: 0000 0003 8585 4760  LCCN: no2011103214  NTA: 238624765  VIAF: 242158264   WorldCat (עם VIAF): 242158264
אלכסנדרה רואץ'

| --- | --- |
אין תמונה חופשית
 לידה:  23 באוגוסט 1987 (בת 37) אמנפורד, הממלכה המאוחדת 
 מדינה:  הממלכה המאוחדת 
 תקופת הפעילות:  מ-2003
 מקום לימודים:  האקדמיה המלכותית לאמנות הדרמה (2010) 
 פרופיל ב-IMDb
 
אלכסנדרה רואץ' (באנגלית: Alexandra Roach; נולדה ב-23 באוגוסט 1987) היא שחקנית ולשית.
ביוגרפיה

רואץ' נולדה באמנפורד (אנ') במחוז קרמרת'נשייר בוויילס. היא דוברת ולשית שוטפת, ובנעוריה שיחקה באופרת הסבון בשפה הוולשית "Pobol Y Cwm" וזכתה לפרס השחקן הצעיר הטוב ביותר באופרת סבון. ב-2005 עזבה את התוכנית ושיחקה עם התיאטרון הלאומי לנוער בוויילס, אחר נרשמה לאקדמיה המלכותית לאמנות הדרמה (RADA) וסיימה את לימודי התואר הראשון ב-2010. בהמשך שיחקה בתפקיד סאשה בסדרה "כמעט אנושיים", בתפקיד בת' פרטריג' בסדרת הדרמה "Candy Cabs", ובתפקיד קונסטנס קנט בסרט הטלוויזיה "החשדות של מר ויצ'ר".
בסרט "אשת הברזל" גילמה רואץ' את דמותה של מרגרט תאצ'ר הצעירה. בסתיו 2014 הופיעה בקומדיה "האנדרבי" בתפקיד הלן. עוד שיחקה בתפקיד מולי בעיבוד הקולנועי לרומן "Private Peaceful" מאת מייקל מורפורגו. ב-2011 נכללה ברשימת "כוכבי המחר" של מגזין הקולנוע "Screen International". בינואר 2013 החלה לככב בסדרת הטלוויזיה הבריטית "אוטופיה".
ב-3 ביוני 2013 הופיעה רואץ' בפרק בקומדיה "Vicious" של ITV, בתפקיד קלואי, חברתו הטבעונית של אש. ביוני 2015 חזרה וגילמה את התפקיד בפרק נוסף של הסדרה. ב-8 באוגוסט 2014 שיחקה בפרק בסדרה הקומית של ה-BBC "וולטר".
פילמוגרפיה > קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 2011 | החשדות של מר ויצ'ר | The Suspicions of Mr Whicher | קונסטנס קנט | סרט טלוויזיה |
| 2011 | אשת הברזל | The Iron Lady | מרגרט תאצ'ר הצעירה |  |
| 2012 |  | Night of the Loving Dead | פליסיטי | סרט קצר |
| 2012 |  | Loserville | קתרין | סרט טלוויזיה |
| 2012 |  | Trap for Cinderella | דו |  |
| 2012 |  | Private Peaceful | מולי מונקס |  |
| 2012 | אנה קארנינה | Anna Karenina | הרוזנת נורדסטון |  |
| 2012 |  | Girls' Night Out | הנסיכה אליזבת |  |
| 2013 | צ'אנס אחרון | One Chance | ג'ולי-אן קופר |  |
| 2013 |  | The Thirteenth Tale | הסטר בארו | סרט טלוויזיה |
| 2014 | קובה אהובתי | Cuban Fury | הלן |  |
| 2014 | עדות נעורים | Testament of Youth | וינפריד הולטבי |  |
| 2016 | הצייד: מלחמת החורף | The Huntsman: Winter's War | דורינה |  |
| 2022 |  | This Is Christmas | אמנדה |  |
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 2003–2005 | אלין | Pobol Y Cwm | אלין |  |
| 2010 | צוות IT | The IT Crowd | קצרנית | בפרק "Reynholm vs Reynholm" |
| 2011 | כמעט אנושיים | Being Human | סאשה | בפרק: "Type 4" |
| 2011 |  | Candy Cabs | בת' פרטרידג' |  |
| 2011 | תחבולות חדשות | New Tricks | נינה וארד | בפרק "Moving Target" |
| 2012 | האנדרבי | Hunderby | הלן |  |
| 2013, 2015 |  | Vicious | קלואי | בפרק "Dinner Party", ובפרק "Stag Do" |
| 2013–2014 | אוטופיה | Utopia | בקי |  |
| 2014 |  | Walter | בלשית אני הופקינס |  |
| 2018–2015 | בלי לפגוע | No Offence | סמלת בילוש ג'וי פרירס | 16 פרקים |
| 2017 | מראה שחורה | Black Mirror | קארי | בפרק "Black Museum" |
| 2019 | סנדיטון | Sanditon | דיאן פארקר | 6 פרקים |
| 2023 | הגופה | Bodies | מגי | 3 פרקים |
הערות שוליים

↑  My birthday is going a bit like this
↑  "Young actress wins soap award". BBC News. 2003-02-18. נבדק ב-2012-02-23.
↑  Jody Thompson (17 בפברואר 2011). "The Iron Lady: Alexandra Roach set to become star alongside Meryl Streep as young Margaret Thatcher". London: Dailymail.co.uk. נבדק ב-2012-02-23. {{cite news}}:  (עזרה)
↑  Cooper, Sarah (2011-08-19). "Screen Star Alexandra Roach joins all British cast of Private Peaceful". Screendaily.com. נבדק ב-2012-02-23.
↑  "Screen unveils 2011 Stars of Tomorrow". Screendaily.com. 2011-06-30. נבדק ב-2012-02-23.
↑  Cast announced for Paul Abbott's No Offence, 01 AUG 2014
| --- | --- |
בקרת זהויות :  GND: 1181901391  ISNI: 0000 0003 7053 449X  LCCN: no2012070487  MusicBrainz: dd291823-46a3-4bde-a330-eb47695fb8a0  SUDOC: 164288597  VIAF: 249820328   WorldCat (עם VIAF): 249820328
אנטואן בורדל

| --- | --- |

 לידה:  30 באוקטובר 1861 מונטובן, צרפת 
 פטירה:  1 באוקטובר 1929 (בגיל 67) לה וזינה, צרפת 
 שם לידה:  Émile-Antoine Bordelles 
 מקום קבורה:  בית הקברות מונפרנאס 
 מקום לימודים:  בית הספר הלאומי הגבוה לאמנויות היפות (1886) 
 תחום יצירה:  פיסול, ציור 
 הושפע על ידי:  Paul Baudoüin, אלכסנדר פלגייר, אוגוסט רודן 
 יצירות ידועות:  Gustave Eiffel, Monument aux Morts de Montauban, Hercules the Archer 
 פרסים והוקרה:  מפקד בלגיון הכבוד  אביר בלגיון הכבוד  קצין בלגיון הכבוד 
 בן או בת זוג:  Stéphanie Vanparÿs (22 במרץ 1904–1910)  Cléopâtre Bourdelle-Sevastos (17 ביוני 1918–1 באוקטובר 1929) 
 צאצאים:  Pierre Bourdelle, Rhodia Dufet-Bourdelle 
 חתימה:   
 
אנטואן בורדל (בצרפתית: Antoine Bourdelle;‏ 31 באוקטובר 1861 – 1 באוקטובר 1929) היה פסל וצייר צרפתי.
קורות חייו

נולד במונטובן שבצרפת, ולמד פיסול בבית הספר לאמנות בטולוז. הוא שימש כעוזרו של אוגוסט רודן, ולאחר מכן פתח סטודיו משלו וכן העביר שיעורים לפסלים צעירים. ביצירותיו הוא שם דגש על דיוק סדר וסמכותיות. הוא מת בפריז בשנת 1929. הסטודיו שלו הפך למוזיאון בורדל הממוקם ברובע החמישה עשר של פריז.
לימד את הצייר והפסל הישראלי צרפתי, יצחק פרנקל פרנל.
גלריה

"אנדרטת צרפת" בפאלה דה טוקיו
"הניצחון הראשון של חניבעל" במוזיאון אנגר במונטובן
"הרקולס" במוזיאון המטרופוליטן לאמנות
"יום ולילה" במוזיאון בורדל בפריז
פרוטומה בארמיטאז'
פרוטומה של ז'אן מוראס (אנ') באתונה
"סאפפו" במוזיאון אנגר במונטובן
פסל הלוחם ממונטובן בגן האמנות ע"ש בילי רוז במוזיאון ישראל
פנלופה בגן האמנות ע"ש בילי רוז במוזיאון ישראל
הערות שוליים

↑  ABOUT, Frenel Museum (באנגלית)
| --- | --- |
בקרת זהויות :  NLI: 987007274126005171  PLWABN: 9810579108105606  AAG: 25  AGSA: 3000  BIBSYS: 90782777  BnF: cb11893395m (data)  CiNii: DA01092015  GND: 118659537  ISNI: 0000 0001 0908 4739  KulturNav: e43347cc-c8b0-4e30-ba57-81d22fa682fd  LCCN: n50042128  LNB: 000306223  Léonore: 44120  NDL: 00433999  NGV: 641  NKC: jn20000700214  NLA: 35020701  NLG: 222186  NSK: 000096338  NTA: 070379572  RERO: 02-A000022153  RKD: 11484  SNAC: w6qr5hts  SUDOC: 026745151  Trove: 794930  ULAN: 500028923  VcBA: 495/317228  VIAF: 64002371   WorldCat (עם VIAF): 64002371 
ערך זה הוא קצרמרבנושא אמנות ובנושא צרפת. אתם מוזמנים לתרום לוויקיפדיה ו.
אנטואן בושרון דה בואסוד

| --- | --- |

 לידה:  12 באוקטובר 1864 שרבור, הקיסרות הצרפתית השנייה צרפת
 פטירה:  17 במרץ 1926 (בגיל 61) הרפובליקה הצרפתית השלישית, גרמניה הנאצית צרפת
 מקום קבורה:  Vault of Governors 
 מדינה:  צרפת 
 השכלה:  האקדמיה הצבאית סן-סיר 
 צאצאים:  Guy Baucheron de Boissoudy 
 השתייכות:   צבא צרפת
 תקופת הפעילות:  1883–1926 (כ־43 שנים)
 דרגה:   גנרל של דיוויזיה
 תפקידים בשירות
 מפקד הדיוויזיה ה-43  מפקד הקורפוס ה-5 מפקד הארמייה השביעית מפקד הצבא הצרפתי בבלגיה מפקד הארמייה השנייה מפקד הקורפוס ה-10
 פעולות ומבצעים
 מלחמת העולם הראשונה
 עיטורים
  לגיון הכבוד (קצין גבוה)  צלב המלחמה (1914 - 1918)
 
גנרל של דיוויזיה אנטואן פיליפ תומאס ז'וזף בושרון דה בואסוד (בצרפתית: Antoine Philippe Thomas Joseph Baucheron de Boissoudy;‏ 12 באוקטובר 1864 – 17 במרץ 1926) היה מפקד בכיר בצבא צרפת במלחמת העולם הראשונה.
ביוגרפיה > תחילת דרכו

בושרון נולד ב-28 בפברואר 1860, בשרבור אשר השתייכה אז לקיסרות הצרפתית השנייה. הוא היה בנו של האדמירל פיליפ בושרון דה בואסוד. ב-27 באוקטובר 1883 התגייס לצבא צרפת, ונכנס ללימודים באקדמיה הצבאית סן-סיר, אותה סיים בשנת 1885 בדרגת לוטננט משנה. ב-29 במרץ 1889 הוא הועלה לדרגת לוטננט, ושרת במטה הכללי. ב-19 במאי 1895 הועלה לדרגת קפטן. ב-30 בדצמבר 1908 הוא הפך לאביר בלגיון הכבוד. ב-10 בפברואר 1909 הוא מונה לראש המטה הכללי של הדיוויזיה ה-39, ב-23 בדצמבר 1912 הועבר לדיוויזיה ה-68 והועלה לדרגת לוטננט קולונל. ב-13 בינואר 1914 מונה לראש מטה הקורפוס ה-21.
ביוגרפיה > מלחמת העולם הראשונה

עם פרוץ מלחמת העולם הראשונה באוגוסט 1914, היה בושרון ראש מטה הקורפוס ה-21. הוא לחם עם הקורפוס במערכה על הגבולות, ובכלל זה בקרב לורן. לאחר מכן השתתף בקרב הראשון על המארן, קרב ויטרי וקרב אראס. ב-1 בנובמבר 1914 הועלה לדרגת קולונל. ב-3 במרץ 1915 מונה לראש המטה של פלגת הארמייה ווז' אשר הגנה על אזור לורן. ב-4 באפריל של אותה שנה הפכה הפלגה להיות הארמייה השביעית. ב-28 באוקטובר 1915 הועלה לדרגת קצין בלגיון הכבוד, וב-25 בנובמבר הוענקה לו דרגה זמנית של גנרל של בריגדה. ב-3 בדצמבר מונה למפקד הדיוויזיה ה-43, ופיקד עליה במהלך קרב ורדן והקרב על הסום. ב-16 בספטמבר 1916 הועלה לדרגת גנרל של דיוויזיה, וחודש לאחר מכן מונה למפקד הקורפוס ה-5, ופיקד עליו במהלך הקרב השני על האן. ב-4 באפריל 1917 הוא מונה למפקד הארמייה השביעית. ב-15 באוקטובר 1918 מונה למפקד הצבא הצרפתי בבלגיה, ופיקד עליו במהלך מתקפת מאה הימים עד סיום המלחמה. ב-7 בנובמבר של אותה שנה הוא הועלה לדרגת מפקד בלגיון הכבוד.
ביוגרפיה > אחריתו

ב-27 בנובמבר 1918 הוא מונה למפקד הארמייה השנייה, עד 11 בפברואר 1919. ב-10 במרץ של אותה שנה מונה למפקד האזור הצבאי ה-10 עד 5 במרץ 1920. במקביל פיקד על הקורפוס ה-10 מ-10 בספטמבר 1919 עד 30 באוקטובר 1920. ב-9 ביולי 1921 הועלה לדרגת קצין גבוה בלגיון הכבוד. ב-7 בפברואר 1924 הוא מונה למפקח על בתי הספר הצבאיים עד 5 בדצמבר של אותה שנה. הוא נפטר בפריז ב-25 בדצמבר 1944 בגיל 61. הוא נקבר בבית הקברות בהאינווליד. בנו היה הגנרל גי בושרון דה בואסוד, אשר לחם בצבא צרפת במהלך מלחמת העולם השנייה.
אנדרה מסון

| --- | --- |
אין תמונה חופשית
 לידה:  4 בינואר 1896 Balagny-sur-Thérain, צרפת 
 פטירה:  28 באוקטובר 1987 (בגיל 91) הרובע הרביעי של פריז, צרפת 
 מקום לימודים:  בית הספר הלאומי הגבוה לאמנויות היפות 
 תחום יצירה:  ציור 
 זרם באמנות:  סוריאליזם 
 פרסים והוקרה:  Lyell Lectures 
 צאצאים:  דיאגו מסון 
 
אנדרה מסון (בצרפתית: André Masson; ‏4 בינואר 1896 – 28 באוקטובר 1987) היה צייר צרפתי מודרני.
בתחילת המאה ה-20 היה מסון בין מייסדי החוג הסוריאליסטי, שבו היו חברים גם ז'ואן מירו, פבלו פיקאסו והמשוררים אנדרה ברטון ופול אלואר. החוג יצר את המניפסט הסוריאליסטי בפריז, שהמאפיין העיקרי שלו התבטא בכתיבה וברישום אוטומטיים. בטכניקת הציור האוטומטי, היה הצייר מטשטש את ההכרה שלו ובכך נותן דרור לאיד שלו, על פי תאוריית פרויד. הטשטוש נעשה על ידי אלכוהול או סמים. האמן אמור "לתקוף" את בד הציור ללא כל מחשבה או תכנון מוקדמים, הישר מתוך תת-המודע או מתוך עולם החלום. לאחר זמן מה, באופן הכרתי, האמן חוזר ליצירה ובאופן אסוציאטיבי מחזק את האלמנטים הרצויים.
אלכס באנגורה

אלכס באנגורה (באנגלית: Alex Bangura; נולד ב-13 ביולי 1999 במוקומרה שבסיירה לאון) הוא כדורגלן מסיירה לאון המשחק בעמדת המגן השמאלי בקבוצת מידלסברו מהפוטבול ליג צ'מפיונשיפ ובנבחרת סיירה לאון.
קריירת מועדונים

באנגורה גדל במחלקות הנוער של DRL ופיינורד. הוא החל את הקריירה המקצוענית שלו בקמבור, במדיה ערך 106 הופעות ליגה והבקיע חמישה שערים במסגרת ליגת העל ההולנדית וליגת המשנה ההולנדית.
ב-1 בספטמבר 2023 חתם על חוזה לארבע שנים במידלסברו מהפוטבול ליג צ'מפיונשיפ.
קריירה בינלאומית

ב-24 במרץ 2022 ערך באנגורה את הופעת הבכורה שלו בנבחרת סיירה לאון, בהפסד 0–3 לנבחרת טוגו במשחק ידידות.
הערות שוליים

↑  Alex Bangura Joins The Boro, באתר הרשמי של מידלסברו, 1 בספטמבר 2023 (באנגלית)
אנדריי מיאחקוב

| --- | --- |

 לידה:  8 ביולי 1938 סנקט פטרבורג, ברה"מ 
 פטירה:  18 בפברואר 2021 (בגיל 82) מוסקבה, רוסיה 
 מקום קבורה:  בית הקברות טרויקורובסקויה 
 סוגה מועדפת:  דיוקן 
 מדינה:  ברית המועצות, רוסיה 
 תקופת הפעילות:  מ-1965 
 מקום לימודים:  בית ספר התיאטרון האמנותי של מוסקבה  מכון הממלכתי לטכנולוגיה של סנקט פטרבורג 
 בן או בת זוג:  Anastasia Voznesenskaya 
 פרסים והוקרה:  פרס ברית המועצות (1977)  עיטור הידידות (רוסיה) (2013)  עיטור מסדר המולדת דרגה שלישית (2019)  אמן העם של הרפובליקה הסובייטית הפדרטיבית הסוציאליסטית הרוסית (1986)  אמן מצטיין של רוסיה הסובייטית (1976)  עיטור הכבוד של הפדרציה הרוסית (1998)  פרס האחים וסילייב של הרפובליקה הסובייטית הרוסית (1979)  עיטור ההצטיינות למען המולדת דרגה רביעית (2003)  צ'ייקה  תעודת הוקרה נשיאותית של הפדרציה הרוסית  מסכת הזהב 
 פרופיל ב-IMDb
 
אנדריי מיאחקוב נפגש עם ולדימיר פוטין, 2013
אנדריי וסילייביץ' מיאחקוב (ברוסית: Андре́й Васи́льевич Мягко́в;‏ 8 ביולי 1938 – 18 בפברואר 2021) היה שחקן ובמאי תיאטרון רוסי. שיחק בעיקר בסרטיו של אלדר ריאזנוב, כגון "צחוק הגורל", "רומן בעבודה", "רומנטיקה אכזרית" ועוד.
ביוגרפיה

מיאחקוב נולד בעיר לנינגרד (כיום סנקט פטרבורג). אביו, וסילי מיאחקוב, היה פרופסור ועבד בתור מרצה באקדמיה הפוליטכנית של סנקט פטרבורג. מיאחקוב הצעיר גילה עניין בתיאטרון בגיל 14, כאשר הצטרף לחוג דרמה בבית הספר בו למד. למרות זאת, לאחר שסיים את לימודיו בבית הספר בחר ללמוד כימיה, אך התחרט ופרש מלימודי הכימיה לאחר כשנה. בשנת 1961 החל לימודיו באקדמיה לאומנויות התיאטרון במוסקבה. בשנת 1964 סיים את לימודיו והחל לעבוד, בתחילה בתור שחקן, בתיאטרון סוברמניק במוסקבה. בתיאטרון שיחק לצד שחקנים מפורסמים כגון אולג טבקוב ו-ולנטין גאפט. מיאחקוב התקדם במהרה וכבר בשנת 1965 הפך לאחד המפיקים הראשיים של התיאטרון וכבר באותה שנה ביים שני מחזות. בשנת 1967, כאשר כבר היה מיאחקוב במאי ידוע בתיאטרון, הזמין אותו אלדר ריאזנוב לשחק בסרט שהפיק. במהרה התגלה מיאחקוב גם כשחקן קולנוע מוצלח, ועד שנת 1973 שיחק בכ-7 סרטים, בעיקר של ריאזנוב. בשנת 1972 הוא הצטלם בסרט "רב-אמן".
הסרט שהפך את מיאחקוב למפורסם בכל רחבי ברית המועצות היה סרטו של אלדר ריאזנוב "צחוק הגורל", שיצא ב-31 בדצמבר 1975. על משחקו בסרט הזה בתפקיד ראשי זכה מיאחקוב ביחד עם ברברה ברילסקה בפרס ברית המועצות ובעוד שני פרסים יוקרתיים. בשנת 1977 פרש מיאחקוב סופית מתיאטרון סוברמניק ועבר לעבוד בתיאטרון האומנותי של מוסקבה בתור במאי ראשי. במקביל המשיך לשחק בסרטי קולנוע. בשנת 1990 החל לעבוד בתור מרצה באקדמיה לאומנויות התיאטרון במוסקבה, בה למד 30 שנה קודם לכן. בשנת 1992 קיבל את התואר "פרופסור לאומנות התיאטרון". מיאחקוב שיחק בכ-50 סרטים וביים כ-10 מחזות בתיאטרון. מאז שנת 1991 היה מיאחקוב המנהל האומנותי של התיאטרון האומנותי של מוסקבה.
מיאחקוב היה נשוי מאז שנת 1964 לשחקנית הקולנוע אנסטסיה ווזנסנסקיה. לזוג מעולם לא היו ילדים. מיאחקוב מיעט מלהתראיין וב-15 השנים האחרונות לחייו מיעט להופיע בטלוויזיה, למעט בסרט "צחוק הגורל 2" בו שיחק בשנת 2007.
הוא מת במוסקבה ב-18 בפברואר 2021.
הערות שוליים

↑  Soviet star and New Year's icon Andrei Myagkov dies at 82, France 24, ‏18 בפברואר 2021 (באנגלית)
| --- | --- |
בקרת זהויות :  NLI: 987007394001905171  PLWABN: 9810658133705606  BIBSYS: 9011664  BnF: cb14046309x (data)  GND: 128926783  ISNI: 0000 0000 5886 8380  LCCN: no00001503  LNB: 000271281  MusicBrainz: 48491f58-8414-4761-9629-e4b66f4c4c84  SUDOC: 098138863  VIAF: 22344009   WorldCat (עם VIAF): 22344009
אנדריי מליוקוב

| --- | --- |

 לידה:  6 בינואר 1948 נובוסיבירסק, ברה"מ 
 פטירה:  19 בדצמבר 2021 (בגיל 73) מוסקבה, רוסיה 
 מקום קבורה:  בית הקברות טרויקורובסקויה 
 מדינה:  ברית המועצות, רוסיה 
 תקופת הפעילות:  1964–2021 (כ־57 שנים)
 מקום לימודים:  המכון לקולנוע על שם גרסימוב 
 יצירות בולטות:  אימפריה במתקפה, ספצנאז, החתרן, נמלטים
 פרסים והוקרה:  אמן כבוד של הפדרציה הרוסית  פרס נשר הזהב  פרס TEFI  עיטור הידידות (רוסיה)  פרס האחים וסילייב של הרפובליקה הסובייטית הרוסית  עיטור הכבוד של הפדרציה הרוסית  אמן העם של הפדרציה הרוסית  פרס שירות הביטחון הפדרלי הרוסי 
 פרופיל ב-IMDb
 
אנדריי איגורייביץ' מליוקוב (ברוסית: Андре́й И́горевич Малюко́в;‏ 6 בינואר 1948, נובוסיבירסק, הרפובליקה הסובייטית הפדרטיבית הסוציאליסטית הרוסית, ברית המועצות — 19 בדצמבר 2021, מוסקבה, רוסיה) היה במאי קולנוע, תסריטאי ומפיק סובייטי-רוסי; אמן העם של הפדרציה הרוסית (2004) וחתן פרס המדינה של רוסיה הסובייטית על שם האחים ואסילייב (1980).
ביוגרפיה

אנדריי מליוקוב נולד ב-6 בינואר 1948 בעיר נובוסיבירסק במשפחתה של נינה מקרובה; אחיינה של השחקנית אינה מקארובה.
בשנים 1961—1966 היה שחקן ובמאי בתיאטרון הלאומי יונוסט בנובוסיבירסק. בשנת 1971 סיים את לימודיו במחלקת הבימוי של VGIK. לאחר סיום לימודיו עבד כעוזר במאי של יורי אוזרוב בצילומי האפוס "השחרור", הוא גם היה הבמאי השני בסרט הסובייטי-צ'כוסלובקי "סולו לפיל עם תזמורת". מאז 1974 שימש כבמאי באולפן הסרטים מוספילם. סרט הביכורים העלילתי שלו "באזור של תשומת לב מיוחדת" בשנת 1977 זכה במדליית הכסף על שם דובז'נקו ובפרס המדינה של האחים וסילייב של הרפובליקה הסובייטית הסוציאליסטית הפדרטיבית הרוסית. בשנת 1981, צילם את אחד מסרטי האסונות הסובייטיים הראשונים, "34 מהיר".
מאז סוף שנות ה-90, לקח חלק בהפקות טלוויזיה, צילם את סדרות הטלוויזיה אימפריה במתקפה, ספצנאז, החתרן, שערי רעם, נמלטים ואחרים. יועץ לסצנות קרב בסרטיו של מאליוקוב היה חברו הקרוב, אלוף בדימוס של מינהל המודיעין הצבאי הרוסי אנטולי משצ'ריאקוב. בשנת 2008, אנדריי מליוקוב צילם את הסרט "אנחנו מהעתיד", שעורר מחלוקת רבה אך צפו בו 1.25 מיליון צופים.
היה נשוי פעמיים ולו בן בשם קיריל. הוא מת מהשפעות הקורונה בדצמבר 2021.
הערות שוליים

↑  "Архив on-line конференции с участием Малюкова А.И." Десантура.ру — о десанте без границ. 16 במרץ 2007. ארכיון מ-2012-06-26. נבדק ב-2012-05-27. {{cite web}}:  (עזרה)
↑  Журнал Общественного совета ФСБ России «ФСБ: За и Против»; № 41 — 2016 год; с. 79. Андрей Малюков: «В кино важно понимать, где правдоподобие, а где враньё»
↑  Названа причина смерти режиссера Андрея Малюкова.
↑  Умер режиссер Андрей Малюков‏, vesti.ru
| --- | --- |
בקרת זהויות :  GND: 1051749549  ISNI: 0000 0000 5675 6182  NKC: ola2008455485  VIAF: 85055977   WorldCat (עם VIAF): 85055977
אלכס גלעדי

| --- | --- |

גלעדי, ינואר 2020
 לידה:  9 בדצמבר 1942 איראן 1925–1964 טהראן, איראן 
 פטירה:  13 באפריל 2022 (בגיל 79) הממלכה המאוחדת לונדון, בריטניה 
 מדינה:  ישראל ישראל
 תקופת הפעילות:  1964–2022 (כ־58 שנים)
 עיסוק:  מפיק טלוויזיה, עסקן ספורט, נשיא שידורי קשת
 תחום סיקור:  ספורט
 
אלכסנדר "אלכס" גלעדי (9 בדצמבר 1942 – 13 באפריל 2022) היה עיתונאי ואיש תקשורת ישראלי. שימש כנשיא שידורי קשת וחבר הוועד האולימפי הבינלאומי.
ביוגרפיה

גלעדי, אשר נולד בשם אלכסנדר קליינברגר, בנם של שמעון ושושנה (רוזליה), ילידי פולין, נולד בטהראן, שאליה נמלטו הוריו במהלך מלחמת העולם השנייה. היה אחד מילדי טהראן ועלה לארץ ישראל עם משפחתו ב־19 בפברואר 1943. גדל ברמת השרון ולמד בבית הספר הימי מבואות ים.
ביוגרפיה > קריירה מקצועית

בשנת 1964 הצטרף למדור הספורט של העיתון "ידיעות אחרונות". ב־1968 החל לעבוד במחלקת הספורט של הטלוויזיה הישראלית, וב־1975 מונה למנהלה. בשנת 1977 מונה למנהל האירועים המיוחדים ובמסגרת זו היה אחראי להפקות שידורי טלוויזיה בולטים, ובהם גמר עונת 1976/1977 בגביע אירופה לאלופות בכדורסל, שבו זכתה מכבי תל אביב בשנת 1977 ושאותו שידר, אירוויזיון 1979 שהתקיים בישראל וביקור נשיא מצרים, אנואר סאדאת, בישראל.